เรื่องร้องเรียน: ประมาณเดือน ก.พ.65 มีการปรับพื้นที่ดินว่างเปล่าบริเวณหลังบ้าน ทำเป็นโรงงานตัดเชื่อมเหล็ก มีเสียงดัง ประกายไฟ กลิ่นสี โดยทำทุกวันตั้งแต่ 6.00-21.00 น. ไม่มีวันหยุด รบกวนการอยู่อาศัย และสภาพแวดล้อมไม่ปลอดภัย(ที่บ้านผมมีเด็กเล็ก)  ผมได้แจ้งสำนักงานเขตสวนหลวง 1/3/65 เจ้าหน้าที่เข้าตรวจสอบวันที่ 2/3/65 ออกเอกสารแจ้งให้หยุดประกอบกิจการ แต่โรงงานดังกล่าวยังคงประกอบกิจการ รบกวนเหมือนเดิม  เขตสวนหลวง ส่งเรื่องไปยังสถานีตำรวจคลองตัน เมื่อเดือน ส.ค.65 อยู่ระหว่างดำเนินการเรียกเจ้าของโรงงานให้ปากคำ  อ้างอิงเคส 2022-GVCNEF Traffy fondue ในระบบสถานะเสร็จสิ้นแล้ว แต่ปัจจุบันปัญหายังคงอยู่ โรงงานตัดเหล็กเสียงดัง มีกลิ่นสี ทุกวัน รวมทั้งเวลาค่ำ กระทบต่อสุขภาพ ความปลอดภัย และรบกวนการอยู่อาศัย ซึ่งการรอคอยให้เสร็จสิ้นกระบวนการตามกฎหมาย อาจใช้ระยะเวลานาน  ตาม พรบ.สาธารณสุข ผู้ว่าราชการจังหวัดกรุงเทพมหานคร เป็นเจ้าพนักงานท้องถิ่น มีอำนาจในการห้ามหรือระงับเหตุ โดยการออกคำสั่งเป็นหนังสือเพื่อระงับ และมีอำนาจจัดการตามความจำเป็นเพื่อป้องกันมิให้มีเหตุรำคาญเกิดขึ้นอีก  ขอความอนุเคราะห์ท่านผู้ว่าราชการจังหวัดกรุงเทพมหานคร กรุณาช่วยออกคำสั่งระงับเหตุ หรือจัดการตามความจำเป็น เพื่อบรรเทาความเดือดร้อนให้ครอบครัวข้าพเจ้าด้วย  ขอแสดงความนับถือ และกราบขอบพระคุณเป็นอย่างสูง ครับ
การดำเนินการของเจ้าหน้าที่: ปัจจุบันสถานประกอบการได้ทำการรื้อถอนอาคารและไม่มีการประกอบกิจการตัดเหล็ก ในบริเวณพื้นที่ดังกล่าวแล้ว ซึ่งจะทำการย้ายของออกจากพื้นที่ภายในเดือนพฤษภาคม 2566 นี้ เห็นควรยุติเรื่องร้องเรียนต่อไป แต่ในส่วนของการดำเนินคดี สำนักงานเขตสวนหลวง โดยฝ่ายสิ่งแวดล้อมและสุขาภิบาลจะดำเนินการติดตามผลการดำเนินคดีต่อไป
ความเห็นของผู้แจ้ง: การแก้ไขปัญหาล่าช้า ใช้เวลา 1 ปี 4 เดือน ติดขั้นตอนปฏิบัติทางกฎหมาย  พรบ.สาธารณะสุข เป็นเครื่องมือของหน่วยงานรัฐ ใช้ในการรักษาความสงบเรียบร้อยในสังคม แต่พบว่าไม่สามารถแก้ไขปัญหาได้ทันต่อสถานการณ์  เจ้าหน้าที่รัฐไม่มีอำนาจ ต้องรอคำสั่งศาล  ควรพิจารณาปรับแก้ ลดขั้นตอนตามกฎหมาย เพิ่มอำนาจให้เจ้าหน้าที่ ปรับบทลงโทษให้สูงขึ้น เพื่อลดปัญหาสังคมส่วนรวม และการละเมิดสิทธิส่วนบุคคล  ให้ความสำคัญกับผู้ถูกละเมิด มากว่าการคุ้มครองผู้ละเมิด
พื้นที่: แขวงสวนหลวง เขตสวนหลวง กรุงเทพมหานคร